En sommeraften i juli 2016 i området omkring Gug forsøgte den på tidspunktet 25-årig Mikkel Kristensen fra Nørresundby at voldtage en 10-årig pige. Det har retten i Aalborg ondag slået fast. Manden kan derfor se frem at bruge de næste 2 år og 6 måneder i fængsel. Anklager ved Nordjyllands Politi Thomas Klingenberg havde sat næsen op efter 3 år og 6 måneder, men måtte nøjes med 12 måneder mindre. - To dommere gik ind for 2 år og 6 måneder, mens den tredje mente, det burde være 3 år. De lagde vægt på at voldtægten ikke lykkedes, og at manden er førstegangsstraffet, fortæller Thomas Klingenberg. Mikkel Kristensen har hele vejen igennem nægtet sin skyld. Han erkender at have været i området på gerningstidspunktet, men kan ellers ikke redegøre for sin færden derude. Da episoden fandt sted, viste Mikkel Kristensen i bedste børnelokker stil et billede af en gravhund til den 10-årige pige og hendes 8-årige veninde. Mikkel Kristensen sagde, han havde brug for hjælp til finde hunden, og spurgte om de ville hjælpe. De to piger løb derfor hjem med deres legesager. Da de tog ud for at lede efter hunden, tog den 8-årige sin mobiltelefon med, så hun kunne ringes hjem til aftensmad. Da den 8-årige bliver ringet hjem, er den 10-årige alene med Mikkel Kristsens. Det udnytter han, ved at kaste hende ned på jorden og holde hende for næse og mund, mens han tager sit bælte af. Det lykkes pigen at vriste sig fri og løbe hjem til sine forældre. Udover de 2 år og 6 måneder skal Mikkel Kristensen også betale 40.000 kroner i tortgodtgørelse. Mikkel Kristensen har nu 14 dage til at overveje, om han vil anke dommen. Statsadvokaten vil også overveje, om man skal anke for en skærpelse.
I juli sidste år forsøgte en på tidspunktet 25-årig mand at voldtage en 10-årig pige i et skovområde i Gug. Torsdag faldt dommen.